ኣብ ስዑዲ ዓረብ ኣብ ስራሕ ተዋፊሮም ዝርከቡ ምንጭታትና ከምዝበሉና እንተኾይኑ፡ ራጉ ኣብ መንጎ ስዑድንን የመንን ዝርከብ ኮይኑ ቀንዲ ናይ ስግረ ዶብ ከባቢ እዩ። ኣብቲ ከባቢ ኣስታት 20 ሽሕ ኢትዮጵያውያን ከምዝርከቡ ይዝረብ። ሕዚ ኣብ ሓደጋ ወዲቖም ዘለዉ ድማ ኣስታት 10 ሺሕ ከምዝኾኑ ሊንጎ ይዛረብ። እቲ ቦታ ሓሙሽተ ሽድሽተ ግዘ ደብዳበ ነፈርቲ ዝተኻየዶን ልዕሊ ሓሙሽተ ናይ መቓብር ቦታ ከምዘለዎን፤ መብዛሕተኦም ግዳያት ተጋሩ ምዃኖምን ይገልጽ። "ከም ፍርዲ፡ መዓልታዊ ኣብቲ ከባቢ ሰብ ከይሞተ ኣይውዕልን" ይብል። እታ ቁሸት ግዝኣት የመን ኮይና፡ ኣብ ትሕቲ ቁጽጽር ተቓወምቲ ሓውቲ እያ ትርከብ። ኣብ ዝሓለፈ ወርሒ ታሕሳስ፡ ኣብቲ ከባቢ ብዝተፈጸመ ደብዳብ ነፈርቲ 17 ስደተኛታት ምቕታሎም ምጽብጻብና ዝዝከር እዩ። ካብኣቶም እቶም 15 ኢትዮጵያውያን እዮም ነይሮም። ብዙሓት ድማ ኣካላዊ መጉዳእቲ በጺሑዎም። 'ናብ ዓዲ ክምለስ ኣይደልን' ካብ ደብዳብ የመን ዝደሓነ ትግራዋይ ስደተኛ ኣብቲ ከባቢ፡ ኣብ መንጎ ሓውትን ሓይልታት መንግስቲ የመንን (ምስ ሓይልታት ጥምረት ብሓባር) ተኹሲ ቀጻሊ ከምዘሎ እዩ ዝዝረብ። ብርግጽ ትማሊ፡ ኣብ መንጎኦም ተኹሲ ጠጠው ንምባል ከምዝተስማምዑ ይዝረብ። እንታይ ይገበር?
